text: 
  Hunde og atombrændsel
  
  Sverige har indført en så høj afgift på at transportere en hund med 
  sig gennem Sverige, at den må anses for at have prohibitiv karakter. 
  Derfor er det med forundring, man læser, at Sverige frit kan 
  transportere radioaktivt atombrændsel gennem Danmark fra Tyskland. K. J.
   Philipsen, Hasselvej 6, 3790 Hasle
  
  Det kongelige Kapel beklager TV 2 sendte 26/8 et portræt af Den 
  jyske Operas chef, Francesco Cristofoli. I denne udsendelse blev 
  ophøret af samarbejdet mellem Det kgl. Kapel og Christofoli omtalt i 
  meget uheldige vendinger. Dette beklager vi i Kapellet dybt, da der 
  er tale om en begivenhed, som ligger tredive år tilbage i tiden, og 
  da det er en ganske naturlig proces for et orkester at deltage i 
  valget af dets dirigenter. Vi vil dog gerne benytte lejligheden til 
  at udtrykke vore oprigtige anerkendelse af det store arbejde, som 
  Francesco Christofoli har udført som chef og dirigent for Den jyske 
  Opera. Bestyrelsen for Det kongelige Kapel, Kgs. Nytorv, K.
  
  
  
  